Тупољев Ту-114

Тупољев Ту-114 Русија (рус. Туполев Ту-114 Росия), (НАТО назив Cleat) је четворомоторни путнички авион на турбоелисни погон руског произвођача Тупољев намењен дуголинијском авио саобраћају. Рад на пројекту је започет почетком 1955. године, а први лет прототипа био је 15. новембра 1957. године. У оперативну употребу уведен је 1961. године. За 14 година експлоатације у Аерофлоту овај авион је превезао преко 6 милиона путника. Пројектовање и развој Интензивним развојем авио саобраћаја педесетих година у Совјетском Савезу појавила се потреба и за интерконтиненталним авионима. Тадашњи авиони Иљушин Ил-18 и Ту-104 су били добри авиони али не за ту намену, нису били намењени за дуге линије и имали су релативно мали капацитет (89 до 100) путника. Стога је ОКБ 156 Тупољев (Опитни Конструкциони Биро - Тупољев), 1955. године добио задатак да пројектује совјетски интерконтинентални путнички авион. Овај биро је имао искуства у пројектовању стратешких интерконтиненталних бомбардера па је било природно да они добију тај задатак. На бази стратешког бомбардера Ту-95 приступило се пројектовању новог авиона. Од бомбардера су узети мотори, стајни трап, реп авиона, и крила са врло малим изменама а труп се морао пројектовати посебно и решити многи проблеми који не постоје код бомбардера. То су пре свега комотан смештај око 200 путника, елиминација буке и вибрација током лета, кабина под притиском која мора да обезбеди одговарајућу климу током дуготрајних летова, простор за смештај гардеробе и одлагање пртљага, довољан простор за санитарне потребе као и опрему за смештај и припрему хране. Концепцијски авион је подељен на две палубе на доњој је смештен терет, пртљаг, кухиња и остава за храну а на горњој палуби су посада и путници. Тај концепт је задржан и данас, код свих џамбо-џетова. Рад на пројекту се брзо одвијао тако да је за непуних две године прототип био спреман за тестирање у лету. Прототип је први пут полетео 15. новембра 1957. године, а већ 1958. године овим авионом је организован демонстрациони лет за Њујорк. Први лет са путницима организован је 19. маја 1959. године на релацији Москва-Хабаровск, укупно је преваљено 13.500 километара за 18 сати и 50 минута. Авион се у току тестирања показао као добар и поуздан тако да је њиме превезена влада Совјетског Савеза на челу са Н. С. Хрушчовом у званичну посету Вашингтону иако сва тестирања авиона нису завршена. Ту-114 је на велика врата ушао на светску сцену оборивши 32 светска рекорда. Технички опис Авион Тупољев Ту-114 је потпуно металне конструкције, нискококрилац са четири турбо елисна мотора који су постављени на косим крилима, која са трупом заклапају угао од 35°. Мотори су били Кузњецов НК-12МБ, сваки мотор је био опремљен са по две четворокраке металне елисе променљивог корака, које су се окретале у супротном смеру. Авион има стајни трап система трицикл, предња носна нога има два точка са гумама ниског притиска а задње ноге које представљају и основне, се налазе испод крила авиона и свака има по 4 точка са нископритисним гумама. Те ноге се увлаче у простор иза мотора лоцираних ближе трупу авиона. Авион има укупно 10 точкова који му омогућавају безбедно слетање и на лоше припремљеним пистама. Варијанте авиона Тупољев Ту-114 Ту-114А - први производени модел Ту-114 регистрован СССР-75611 први пут приказан на западу 1958. године на Светској изложби у Бриселу. касније је овим авионом Н.Хрушчов ишао у прву посету САД-у. Тај авион је летео до 1968. године од када се налази изложен у музеју Монино. Ту-114Д - је специјално адаптирана варијанта авиона за екстремно велике раздаљине. Овим авионом је одржавана линија Москва-Хавана без међуслетања, Ту-114ПЛО - варијанта авиона намењена за против бродска дејства, опремљена је морнаричким радаром и противбродским ракетама, може да носи и нукларно оружје, Изведене варијанте Ту-116 - варијанта авиона бомбардера Ту-95 са путничком кабином са 24 или 30 седишта, Ту-126 - верзија руског AWACS (NATO назив Moss) касније замењен авионом Бериев А-50, Оперативно коришћење Авион Тупољев Ту-114 је произвођен од 1957 до 1964. године и произведено је укупно 32 примерака ових авиона. Прототип је произведен у Фабрици N° 156 из Мосњкве а остали примерци 31 комад у Фабрици N° 18 из Самаре. Поред цивилне намене авион се користио и као транспортни авион за војне потребе. Путничка варијанта је имала посаду од 5 чланова: пилот, копилот, навигатор, флајт инжењер и радио оператер. Овим авионом се углавном одржавале дуге линије унутар Совјетског Савеза као и међународни дуголинијски саобраћај. Повучен је из употребе 1991. године, а заменио га је авион Иљушин Ил-62. Био је веома економичан авион, коришћен је 14 година и за то време превезао преко 6 милиона путника. коришћење у свету Аерофлот је авионима Ту-114 одржавао директне летове за Монтреал, Њујорк, Пекинг, Њу Делхи и Акру. У заједници са јапанским ЈАЛ-ом, Аерофлот је користио авон Ту-114 за одржавање редовног саобраћаја на линији Москва-Токио. Земље које користе или су користиле овај авион Види још Тупољев Ту-154 Иљушин Ил-62 Даглас DC-8 Боинг 707 Тупољев Литература Арсениев Е.В, Берне Л.П и др. История конструкций Самолетов в СССР 1951-1965 гг. . . Москва: Машинострение. 2002. ISBN 5-217-02918-8. Јанић, Чедомир; Симишић, Јово (2007). Више од летења - Осам деценија Аеропута и ЈАТ-а. Београд. ISBN 978-86-7086-004-9. Јанић, Чедомир (2003). Век авијације - [илустрована хронологија] (на језику: (језик: српски)). Беочин: Ефект 1. COBISS.SR 110428172. CS1 одржавање: Непрепознат језик (веза) Gordon, Yefim; Rigament, Vladimir; (2005). OKB Tupolev: History of the Design Bureau and its Aircraft (на језику: (језик: енглески)). Hinckley, England: Midland Publishing. ISBN 978-1-85780-214-6. CS1 одржавање: Непрепознат језик (веза) Donald, David (1997). The Complete Encyclopedia of World Aircraft (на језику: (језик: енглески)). NY: Barnes & Noble. ISBN 978-18-9410-224-7. CS1 одржавање: Непрепознат језик (веза) Donald, David (1999). The Encyclopedia of Civil Aircraft (на језику: (језик: енглески)). San Diego: Thunder Bay Press. ISBN 978-15-7145-183-5. CS1 одржавање: Непрепознат језик (веза) Aboulafia, Richard (1996). Jane's Civil Aircraft (на језику: (језик: енглески)). Glasgow: Harper Collins Publishers. ISBN 978-00-0711-024-7. CS1 одржавање: Непрепознат језик (веза) Gunston, Bill (1995). The Osprey Encyclopaedia of Russian Aircraft 1875 - 1995 (на језику: (језик: енглески)). London: Osprey. ISBN 978-1-85532-405-3. CS1 одржавање: Непрепознат језик (веза) Duffy, Paul; Kandalov, Andrei; (1996). Tupolev: The Man and His Aircraft (на језику: (језик: енглески)). Shrewsbury UK: Airlife Publishing. ISBN 978-1-85310-728-3. CS1 одржавање: Непрепознат језик (веза) Stroud, John (1968). Soviet Transport Aircraft since 1945. (на језику: (језик: енглески)). London: Putnam. ISBN 978-0-370-00126-5. CS1 одржавање: Непрепознат језик (веза) Simons, David; Withington, Thomas. Die Geschichte der Fligerei (на језику: (језик: немачки)). Bath: Parragon Books Ltd. ISBN 978-1-4054-8950-8. CS1 одржавање: Непрепознат језик (веза) Спољашње везе „Zvanični sajt Tupoljeva” (на језику: (језик: руски)). www.tupolev.ru. Архивирано из оригинала 10. 02. 2007. г. Приступљено 8. 12. 2010. CS1 одржавање: Непрепознат језик (веза) „Tupolev” (на језику: (језик: енглески)). www.tupolev.co.tv. Архивирано из оригинала 11. 03. 2011. г. Приступљено 30. 1. 2011. CS1 одржавање: Непрепознат језик (веза) „Tupolev Andrej Nikolajevich” (на језику: (језик: енглески)). www.aviation.ru. Архивирано из оригинала 5. 06. 2011. г. Приступљено 30. 12. 2010. CS1 одржавање: Непрепознат језик (веза) „Ту-114” (на језику: (језик: руски)). Уголок неба. 2004. Приступљено 8. 12. 2010. CS1 одржавање: Непрепознат језик (веза) „Tupolev Tu-114 (1957)” (на језику: (језик: енглески)). www.aviastar.org. Приступљено 8. 12. 2010. CS1 одржавање: Непрепознат језик (веза) „Tu-114 Cleat” (на језику: (језик: енглески)). www.globalsecurity.org. Приступљено 8. 12. 2010. CS1 одржавање: Непрепознат језик (веза) „Tupolev Tu-114 Rossiya” (на језику: (језик: енглески)). www.aerospaceweb.org. Приступљено 8. 12. 2010. CS1 одржавање: Непрепознат језик (веза)